pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ปลัดกระทรวงกลาโหม แสดงความยินดีแก่นายทหารสัญญาบัตร ที่ได้รับพระราชทานยศทหารชั้นนายพล พร้อมกล่าวต้อนรับนายทหารที่ย้ายเข้ามารับราชการในสำนักงานปลัดกระทรวงกลาโหม ประจำปีงบประมาณ ๒๕๖๖
วันจันทร์ที่ 3 ตุลาคม 2565
​ปลัดกระทรวงกลาโหม แสดงความยินดีแก่นายทหารสัญญาบัตร ที่ได้รับพระราชทานยศทหารชั้นนายพล พร้อมกล่าวต้อนรับนายทหารที่ย้ายเข้ามารับราชการในสํานักงานปลัดกระทรวงกลาโหม ประจําปีงบประมาณ ๒๕๖๖
พลเอก สนิธชนก สังขจันทร์ ปลัดกระทรวงกลาโหม ได้เป็นประธานในพิธีแสดงความยินดี แก่นายทหารชั้นนายพล และพิธีรายงานตัวของนายทหารสัญญาบัตรที่ย้ายมารับราชการในสํานักงานปลัดกระทรวงกลาโหม ประจําปีงบประมาณ ๒๕๖๖
ซึ่ง ปลัดกระทรวงกลาโหม ได้กล่าวแสดงความยินดี กับนายทหารชั้นนายพลที่ได้รับพระราชทานยศสูงขึ้น พร้อมกล่าวต้อนรับนายทหารที่ย้ายเข้ามารับราชการ ในสํานักงานปลัดกระทรวงกลาโหม ทั้งนี้ ปลัดกระทรวงกลาโหม มีความมั่นใจเป็นอย่างยิ่งว่า ด้วยเกียรติประวัติที่ดีงามของนายทหารชั้นนายพลที่ได้รับพระราชทานยศสูงขึ้น จะทําให้เกิดการร่วมแรงร่วมใจปฏิบัติหน้าที่ในสํานักงานปลัดกระทรวงกลาโหม เพื่อพัฒนา เพื่อดูแลกําลังพล และเพื่อความเจริญก้าวหน้าของกระทรวงกลาโหมและประเทศชาติสืบไป ซึ่งที่ผ่านมานายทหารชั้นนายพล ที่ได้รับพระราชทานยศสูงขึ้น ได้ปฏิบัติหน้าที่รับราชการมาด้วยความวิริยะ อุตสาหะ เสียสละ มุ่งมั่นทุ่มเทมาโดยตลอด
สําหรับปีงบประมาณ ๒๕๖๖ สํานักงานปลัดกระทรวงกลาโหม มีนายทหารสัญญาบัตร ได้รับพระราชทานยศทหารชั้นนายพล จํานวน ๑๐๒ นาย เป็นพลเอก ๑๒ นาย พลอากาศเอก ๒ นาย พลโท ๒๘ นาย พลเรือโท ๑ นาย พลอากาศโท ๑ นาย พลตรี ๔๓ นาย พลเรือตรี ๒ นาย พลอากาศตรี ๕ นาย พลตรีหญิง ๕ นาย พลเรือตรีหญิง ๕ นาย และ พลอากาศตรีหญิง ๑ นาย ส่วนนายทหารที่ย้ายเข้ามารับราชการในสํานักงานปลัดกระทรวงกลาโหมมีทั้งสิ้น ๑๐๔ นาย
รัฐบาลไทย-ข่าวทำเนียบรัฐบาล-กรมการขนส่งทางบก ผ่อนคลายการดำเนินการขอต่ออายุใบอนุญาตขับรถและใบอนุญาตเป็นผู้ประจำรถ ให้ผู้ประสงค์ขอต่ออายุใบอนุญาตขับรถสามารถดำเนินการได้ทั้งจองคิว และ walk in
วันจันทร์ที่ 3 ตุลาคม 2565
กรมการขนส่งทางบก ผ่อนคลายการดําเนินการขอต่ออายุใบอนุญาตขับรถและใบอนุญาตเป็นผู้ประจํารถ ให้ผู้ประสงค์ขอต่ออายุใบอนุญาตขับรถสามารถดําเนินการได้ทั้งจองคิว และ walk in
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) รายงานว่าปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้คลี่คลายและมีแนวโน้มในทางที่ดีขึ้น จนสามารถผ่อนปรนบรรดามาตรการและข้อจํากัดต่าง ๆ ให้ประชาชนและผู้ประกอบการสามารถดํารงชีวิตและดําเนินกิจกรรมทางเศรษฐกิจและสังคมได้ใกล้เคียงกับสถานการณ์ปกติ นั้น เพื่อให้การบริหารจัดการการให้บริการด้านการต่ออายุใบอนุญาตขับรถและใบอนุญาตเป็นผู้ประจํารถเป็นไปอย่างมีประสิทธิภาพ ลดเวลารอคอยคิวให้บริการกับประชาชน กรมการขนส่งทางบก (ขบ.) จึงผ่อนคลายมาตรการให้ผู้ที่มีความประสงค์ต่ออายุใบอนุญาตขับรถและใบอนุญาตเป็นผู้ประจํารถที่ผ่านการอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com มาแล้ว สามารถนําบัตรประจําตัวประชาชน ใบอนุญาตขับรถฉบับเดิม ผลผ่านการอบรมออนไลน์ พร้อมใบรับรองแพทย์ เข้ารับบริการต่ออายุใบอนุญาตขับรถได้โดยไม่ต้อง จองคิวล่วงหน้าได้ทุกสํานักงานขนส่ง ทั้งสํานักงานขนส่งกรุงเทพมหานครพื้นที่ 1 - 5 และสํานักงานขนส่งทั่วประเทศ เริ่มตั้งแต่บัดนี้เป็นต้นไป นอกจากนี้การขอรับใบอนุญาตขับรถส่วนบุคคล (ชนิด 2 ปี เป็น 5 ปี) สิ้นอายุไม่เกิน 1 ปี การขอรับใบอนุญาตขับรถระหว่างประเทศ การขอรับใบแทนใบอนุญาตขับรถที่ชํารุด สูญหาย หรือขอแก้ไขรายการ การขอหนังสือรับรองใบอนุญาตขับรถเป็นภาษาไทยหรือภาษาอังกฤษ และการขอรับหรือขอต่อใบอนุญาตขับรถสาธารณะ สามารถเข้ารับบริการได้ทั้งจองคิวล่วงหน้า และ walk in ได้เช่นเดียวกัน โดยจะให้บริการผู้ที่จองคิวล่วงหน้าเป็นอันดับแรก ส่วนผู้ที่มิได้จองคิวมาจะเข้ารับบริการในลําดับถัดไป กรณีดําเนินการไม่แล้วเสร็จภายในวันนั้นเจ้าหน้าที่จะนัดคิวเพื่อดําเนินการต่อไป สําหรับชาวต่างชาติที่ประสงค์ต่อใบอนุญาตขับรถ เมื่อเจ้าหน้าที่ตรวจสอบเอกสารหลักฐานครบถ้วนแล้วจะออกใบนัดเพื่อดําเนินการในโอกาสต่อไป
อธิบดีกรมการขนส่งทางบก กล่าวเพิ่มเติมว่า อย่างไรก็ตาม ขบ. ยังคงดําเนินการตามมาตรการด้านสาธารณสุข (D-M-H-T-T-A) เพื่อควบคุมและป้องกันการแพร่กระจายของโรคติดเชื้อไวรัส COVID-19 อย่างเคร่งครัด ตั้งแต่การคัดกรองก่อนเข้าอาคาร เว้นระยะห่างตามมาตรการ Social Distancing พร้อมบริการจุดล้างมือด้วยแอลกอฮอล์ เจ้าหน้าที่ของ ขบ. ผู้ให้บริการทุกคนได้รับวัคซีนป้องกัน COVID-19 และสวมหน้ากากอนามัยตลอดเวลาให้บริการ รวมทั้งขอความร่วมมือประชาชนที่ติดต่อราชการ สวมหน้ากากอนามัยในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค ทั้งนี้ ขอประชาสัมพันธ์แจ้งเตือนประชาชนอย่าหลงเชื่อกลุ่มมิจฉาชีพแอบอ้างรับต่ออายุใบขับขี่บนโลกออนไลน์ไม่ต้องอบรมหรือทดสอบ เพียงแค่จ่ายเงินก็รอรับใบขับขี่ที่บ้านได้เลย ซึ่งไม่เป็นความจริงอย่าหลงเชื่อโดยเด็ดขาด เพราะการทําใบขับขี่ต้องดําเนินการด้วยตนเองที่สํานักงานขนส่งเท่านั้น และ สามารถแจ้งเบาะแสมายัง ขบ. ได้โดยตรง หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-บีโอไอ จัดงานสัมมนาประชาสัมพันธ์  "มาตรการ Long-Term Resident (LTR) Visa" เพื่อเผยแพร่ข้อมูลโครงการและให้คำปรึกษาแก่ชาวต่างชาติในภูเก็ตและจังหวัดใกล้เคียง
วันจันทร์ที่ 29 สิงหาคม 2565
บีโอไอ จัดงานสัมมนาประชาสัมพันธ์  "มาตรการ Long-Term Resident (LTR) Visa" เพื่อเผยแพร่ข้อมูลโครงการและให้คําปรึกษาแก่ชาวต่างชาติในภูเก็ตและจังหวัดใกล้เคียง
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) กล่าวเปิดงานสัมมนาประชาสัมพันธ์  "มาตรการ Long-Term Resident (LTR) Visa" ณ โรงแรมโบ๊ทลากูน รีสอร์ท จังหวัดภูเก็ต
เมื่อวันที่ 26 สิงหาคม 2565 นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) ได้กล่าวเปิดงานสัมมนาประชาสัมพันธ์ "มาตรการ Long-Term Resident (LTR) Visa" จัดโดยสํานักงานคณะกรรมการส่งเสริมการลงทุน (บีโอไอ) ณ โรงแรมโบ๊ทลากูน รีสอร์ท จังหวัดภูเก็ต เพื่อเผยแพร่ข้อมูลโครงการและให้คําปรึกษาแก่ชาวต่างชาติในภูเก็ตและจังหวัดใกล้เคียงที่สนใจ ซึ่งเป็นพื้นที่เป้าหมายหลักของมาตรการ LTR วีซ่าชนิดพิเศษที่บีโอไอจะเปิดให้บริการตั้งแต่วันที่ 1 กันยายนนี้ ภายใต้มาตรการกระตุ้นเศรษฐกิจและการลงทุน โดยการดึงดูดชาวต่างชาติที่มีศักยภาพสูงสู่ประเทศไทยทั้งนี้ ได้รับเกียรติจากนายพิเชษฐ์ ปาณะพงศ์ รองผู้ว่าราชการจังหวัดภูเก็ต กล่าวต้อนรับในงานสัมมนา และนายธนูศักดิ์ พึ่งเดช ประธานหอการค้าจังหวัดภูเก็ต เข้าร่วมงานด้วย
รัฐบาลไทย-ข่าวทำเนียบรัฐบาล-"ทิพานัน" แจ้งเตือนประกาศใช้มือถือขณะขับรถต้องเชื่อมต่ออุปกรณ์ไร้สายมีผลบังคับใช้แล้ว ช่วยลดอุบัติเหตุ  เพื่อความปลอดภัยของสังคม ฝ่าฝืนมีโทษปรับ400-1,000 บาท
วันศุกร์ที่ 14 ตุลาคม 2565
"ทิพานัน" แจ้งเตือนประกาศใช้มือถือขณะขับรถต้องเชื่อมต่ออุปกรณ์ไร้สายมีผลบังคับใช้แล้ว ช่วยลดอุบัติเหตุ  เพื่อความปลอดภัยของสังคม ฝ่าฝืนมีโทษปรับ400-1,000 บาท
"ทิพานัน" แจ้งเตือนประกาศใช้มือถือขณะขับรถต้องเชื่อมต่ออุปกรณ์ไร้สายมีผลบังคับใช้แล้ว ช่วยลดอุบัติเหตุ  เพื่อความปลอดภัยของสังคม ฝ่าฝืนมีโทษปรับ400-1,000 บาท
วันที่14 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยกรณีราชกิจจานุเบกษาได้เผยแพร่ประกาศสํานักงานตํารวจแห่งชาติ เรื่อง“หลักเกณฑ์และวิธีการใช้โทรศัพท์เคลื่อนที่ของผู้ขับขี่ขณะขับรถพ.ศ. 2565” ว่า รัฐบาลให้ความสําคัญกับความปลอดภัยการใช้รถใช้ถนน เพื่อลดการสูญเสียและการบาดเจ็บของพี่น้องประชาชน ซึ่งในปัจจุบันผู้ขับขี่รถมีการใช้โทรศัพท์เคลื่อนที่หรือโทรศัพท์มือถือขณะขับขี่ โดยเป็นหนึ่งในสาเหตุให้เกิดการเกิดอุบัติเหตุจํานวนมาก
น.ส.ทิพานัน กล่าวว่า สํานักงานตํารวจแห่งชาติ จึงมีประกาศสํานักงานตํารวจแห่งชาติ เรื่อง หลักเกณฑ์และวิธีการใช้โทรศัพท์เคลื่อนที่ของผู้ขับขี่ขณะขับรถ พ.ศ. 2565 ซึ่งมีผลบังคับใช้แล้วตั้งแต่เมื่อวันที่ 7 ตุลาคม 2565 ที่ผ่านมา อาศัยอํานาจตามความในมาตรา 43 (9) แห่งพระราชบัญญัติจราจรทางบก พ.ศ. 2522 ให้ผู้ขับขี่ใช้โทรศัพท์ขณะขับรถได้ตามหลักเกณฑ์และวิธีการดังต่อไปนี้
1.ใช้อุปกรณ์เชื่อมต่อแบบไร้สาย อุปกรณ์เสริมสําหรับการสนทนาหรือระบบกระจายเสียง จากเครื่องโทรศัพท์ โดยผู้ขับขี่ไม่ต้องถือหรือจับโทรศัพท์เคลื่อนที่
2.ใช้อุปกรณ์เสริมพิเศษสําหรับยึดหรือติดโทรศัพท์เคลื่อนที่ไว้กับส่วนหน้าของตัวรถทุกครั้ง ก่อนการขับรถ ทั้งนี้ ต้องไม่บดบังทัศนวิสัยหรือเสียความสามารถในการขับรถ กรณีผู้ขับขี่มีความจําเป็นต้องถือ จับ หรือสัมผัสโทรศัพท์เคลื่อนที่เพื่อใช้งานโดยประการใด ๆ ให้ผู้ขับขี่หยุดหรือจอดรถในสถานที่สําหรับจอดรถอย่างปลอดภัย ก่อนใช้โทรศัพท์เคลื่อนที่ดังกล่าว
น.ส.ทิพานัน กล่าวอีกว่า ทั้งนี้ผู้ฝ่าฝืนต้องระวางโทษปรับตั้งแต่ 400-1,000 บาท ตามพระราชบัญญัติจราจรทางบก พ.ศ. 2522 มาตรา 43(9) ที่กําหนดไว้ชัดเจนว่า ห้ามมิให้ผู้ขับขี่ใช้โทรศัพท์หรือเครื่องมือสื่อสารอื่นใดในขณะที่รถเคลื่อนที่ เว้นแต่การใช้โทรศัพท์เคลื่อนที่โดยใช้อุปกรณ์เสริมสําหรับการสนทนา โดยผู้ขับขี่ไม่ต้องถือหรือจับโทรศัพท์เคลื่อนที่นั้น
และเพื่อให้กฎหมายมีความทันต่อสถานการณ์ที่อาจเปลี่ยนไปในอนาคตและเพื่อติดตามผลสัมฤทธิ์ของการบังคับใช้กฎหมายเรื่องนี้ จึงได้กําหนดให้หลังจากประกาศฉบับนี้ใช้บังคับแล้วเป็นระยะเวลา 5 ปี หรือเมื่อมีเหตุจําเป็นอื่น ให้มีการพิจารณาทบทวนหลักเกณฑ์ และวิธีการใช้โทรศัพท์เคลื่อนที่ของผู้ขับขี่ขณะขับรถ โดยรับฟังความคิดเห็นของประชาชนเพื่อประกอบการพิจารณา
“รัฐบาลมีความห่วงใยประชาชนจากหลายกรณีที่เคยมีปัญหารับโทรศัพท์ขณะขับขี่ รวมถึงหลายกรณีที่เกิดความเสียหายทั้งทรัพย์สินและชีวิตของผู้ขับขี่เองและของผู้ร่วมใช้ถนนคนอื่นๆ ตลอดระยะเวลาที่ผ่านมารัฐมีกลไกหลายแบบที่จะช่วยบรรเทาปัญหาและแก้ไขปัญหาการโทรระหว่างขับขี่ให้ดีขึ้น จึงขอความร่วมมือพี่น้องประชาชนผู้ขับขี่ปฏิบัติตามกฎหมายร่วมกันช่วยลดอุบัติเหตุเพื่อความปลอดภัยของตัวท่านเองและผู้อื่น ร่วมกันสร้างสังคมให้มีความปลอดภัยในการขับขี่ต่อไป” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 16 - 22 กันยายน 2565
วันศุกร์ที่ 23 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 16 - 22 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 16 - 22 กันยายน 2565 พบการกระทําผิด จํานวน 450 คดี คิดเป็นเงินค่าปรับ 8.60 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 16 - 22 กันยายน 2565) พบว่ามีการกระทําผิด จํานวน 450 คดี คิดเป็นเงินค่าปรับ 8.60 ล้านบาท โดยแยกเป็น สุรา จํานวน 223 คดี ค่าปรับ 1.72 ล้านบาท ยาสูบ จํานวน 187 คดี ค่าปรับ 5.34 ล้านบาท ไพ่ จํานวน 6 คดี ค่าปรับ 0.03 ล้านบาท น้ํามันและผลิตภัณฑ์น้ํามัน จํานวน 8 คดี ค่าปรับ 0.11 ล้านบาท น้ําหอม จํานวน 2 คดี ค่าปรับ 0.02 ล้านบาท รถจักรยานยนต์ จํานวน 14 คดี ค่าปรับ 0.54 ล้านบาท และสินค้าอื่น ๆ จํานวน 10 คดี ค่าปรับ 0.84 ล้านบาท โดยมีของกลางแยกเป็นสุรา จํานวน 2,070.960 ลิตร ยาสูบ จํานวน 16,897 ซอง ไพ่ จํานวน 131 สํารับ น้ํามันและผลิตภัณฑ์น้ํามัน จํานวน 6,931.000 ลิตร น้ําหอม จํานวน 115 ขวด รถจักรยานยนต์ จํานวน 19 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 22 กันยายน 2565 พบว่ามีการกระทําผิด จํานวน 26,737 คดี คิดเป็นเงินค่าปรับ 483.19 ล้านบาท โดยแยกเป็น สุรา จํานวน 14,528 คดี ค่าปรับ 125.66 ล้านบาท ยาสูบ จํานวน 9,085 คดี ค่าปรับ 245.25 ล้านบาท ไพ่ จํานวน 395 คดี ค่าปรับ 4.00 ล้านบาท น้ํามันและผลิตภัณฑ์น้ํามัน จํานวน 870 คดี ค่าปรับ 29.60 ล้านบาท น้ําหอม จํานวน 107 คดี ค่าปรับ 10.30 ล้านบาท รถจักรยานยนต์ จํานวน 1,097 คดี ค่าปรับ จํานวน 27.11 ล้านบาท และสินค้าอื่น ๆ จํานวน 655 คดี ค่าปรับ 41.27 ล้านบาท โดยมีของกลางแยกเป็นน้ําสุรา จํานวน 460,702.498 ลิตร ยาสูบ จํานวน 3,381,812 ซอง ไพ่ จํานวน 23,146 สํารับ น้ํามันและผลิตภัณฑ์น้ํามัน จํานวน 1,042,663.000 ลิตร น้ําหอม จํานวน 303,047 ขวด รถจักรยานยนต์ จํานวน 1,411 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/862-2565-16-22-2565-42
รัฐบาลไทย-ข่าวทำเนียบรัฐบาล-พม. เตรียมเข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28
วันพุธที่ 12 ตุลาคม 2565
พม. เตรียมเข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28
พม. เตรียมเข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28
วันนี้ (12 ต.ค. 65) คณะผู้แทนกระทรวงการพัฒนาสังคมและความมั่นคงของมนุษย์ (พม.) เดินทางถึงกรุงพนมเปญ ราชอาณาจักรกัมพูชา เพื่อเข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 (Joint Statement of the Twenty- Eighth ASEAN Socio-Cultural Community (ASCC) Council) และกิจกรรม Award Ceremony of the 6th ASEAN Youth Video Contest, the ASEAN Youth Photo Competition, and the ASEAN Youth Debate ในวันที่ 13 ตุลาคม 2565 ซึ่งการประชุมดังกล่าว ประกอบด้วย 2 คณะ ได้แก่ 1) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นหัวหน้าคณะสําหรับการประชุมคณะมนตรีประชาคมสังคมและวัฒนธรรมอาเซียน ครั้งที่ 28 และ 2) นางจตุพร โรจนพานิช อธิบดีกรมกิจการเด็กและเยาวชน เป็นหัวหน้าคณะสําหรับกิจกรรม Award Ceremony of the 6th ASEAN Youth Video Contest, the ASEAN Youth Photo Competition, and the ASEAN Youth Debate ในกรอบความร่วมมืออาเซียนด้านเยาวชน
นายอนุกูล กล่าวว่า การประชุมครั้งนี้ นับเป็นความมุ่งมั่นของอาเซียนเพื่อสร้างความเป็นหนึ่งเดียวกัน ผ่านการเสริมสร้างค่านิยมในอัตลักษณ์ของอาเซียน การส่งเสริมพัฒนาทรัพยากรมนุษย์ การเสริมสร้างพลังสตรี สุขภาพความเป็นอยู่ที่ดี และขีดความสามารถและประสิทธิผลของประชาคมอาเซียน ทั้งนี้ ราชอาณาจักรกัมพูชาเป็นเจ้าภาพจัดการประชุมสําหรับปีนี้ โดยสมเด็จอัครมหาเสนาบดีเดโช ฮุนเซน นายกรัฐมนตรีราชอาณาจักรกัมพูชา จะเสด็จมาร่วมเป็นประธานในพิธีเปิดการประชุมฯ ในวันที่ 13 ตุลาคม 2565
รัฐบาลไทย-ข่าวทำเนียบรัฐบาล-รัฐบาลกำหนดให้ “นาค” เป็นเอกลักษณ์ประจำชาติไทย ประเภทสัตว์ในตำนาน ต่อยอด Soft Power ขับเคลื่อนเศรษฐกิจสร้างสรรค์
วันอังคารที่ 1 พฤศจิกายน 2565
รัฐบาลกําหนดให้ “นาค” เป็นเอกลักษณ์ประจําชาติไทย ประเภทสัตว์ในตํานาน ต่อยอด Soft Power ขับเคลื่อนเศรษฐกิจสร้างสรรค์
รัฐบาลกําหนดให้ “นาค” เป็นเอกลักษณ์ประจําชาติไทย ประเภทสัตว์ในตํานาน ต่อยอด Soft Power ขับเคลื่อนเศรษฐกิจสร้างสรรค์
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 พฤศจิกายน 2565 ว่า ครม.เห็นชอบให้นาคเป็นเอกลักษณ์ประจําชาติ ประเภทสัตว์ในตํานาน ซึ่งเป็นการประกาศในเชิงสัญลักษณ์ เพื่อสร้างให้เกิดการเรียนรู้ประวัติศาสตร์ เอกลักษณ์และวัฒนธรรมของชาติ อีกทั้งยังเป็นการต่อยอดเป็น Soft Power ในการนําทุนวัฒนธรรมมาขับเคลื่อนเศรษฐกิจสร้างสรรค์ เพิ่มมูลค่าทางเศรษฐกิจและนํารายได้เข้าประเทศ
นาคมีคติความเชื่อที่ปรากฏในสังคมไทยมาอย่างยาวนาน มีความเกี่ยวพันกับวิถีชีวิตคนไทย สะท้อนถึงตํานานและความเชื่อมาแต่อดีต สื่อออกมาผ่านทางขนบธรรมเนียมประเพณี ศิลปวัฒนธรรม พิธีกรรมต่างๆ มาจนถึงปัจจุบัน เช่น เป็นผู้พิทักษ์ศาสนา เป็นบันไดเชื่อมระหว่างโลกและสวรรค์ บั้งไฟพญานาคในวันออกพรรษา และประเพณีไหลเรือไฟ เรือที่ตกแต่งขึ้นก็แทนพญานาคเพื่อลอยไปบูชารอยพระพุทธบาท เป็นต้น ดังนั้น นาคจึงถือเป็นสัญลักษณ์สะท้อนวัฒนธรรมของประชาชนคนไทยอย่างแนบแน่น
สําหรับภาพต้นแบบของนาคเป็นเอกลักษณ์ประจําชาติ ประเภทสัตว์ในตํานานนั้น ทางคณะกรรมการวัฒนธรรมแห่งชาติ ได้มอบหมายกรมศิลปากร สํานักช่างสิบหมู่ ดําเนินการร่างภาพต้นแบบนาค ซึ่งภาพต้นแบบนี้สื่อให้เห็นภาพรวมคติความเชื่อเกี่ยวกับนาค เป็นรูปพญานาคสี่ตระกูล คือ ตระกูลวิรูปักษ์ (สีทอง) ตระกูลเอราปถ (สีเขียว) ตระกูลฉัพพยาปุตตะ (สีรุ้ง) และตระกูลกัณหาโคตรมะ (สีดํา) และมีนาคตัวใหญ่สุด คือ นาควาสุกรี ที่มีความเกี่ยวเนื่องสัมพันธ์กับพระพุทธศาสนาและพระมหากษัตริย์ ส่วนรายละเอียดประกอบภาพ เช่น คลื่นน้ํา และ ศาสนสถาน สื่อให้เห็นว่านาคเป็นสัญลักษณ์แห่งน้ําและความอุดมสมบูรณ์ รวมถึงบทบาทการเป็นผู้พิทักษ์รักษาพระพุทธศาสนา
นางสาวรัชดา กล่าวด้วยว่า จากข้อมูลกระทรวงวัฒนธรรม พบว่า ปัจจุบันประเทศที่มีสัตว์ประจําชาติ ประเภทตํานานเทพนิยายและความเชื่อ มีจํานวน 157 ประเทศ รวมทั้งสิ้น 229 รายการ มีบางประเทศที่มีสัตว์ประจําชาติมากกว่า 1 รายการ ซึ่งสัตว์ประจําชาติของประเทศต่างๆ มีสัตว์ที่ปรากฏอยู่จริง เช่น สัตว์เลี้ยงลูกด้วยนม สัตว์สี่เท้า สัตว์ปีก ส่วนสัตว์ในตํานานเทพนิยายและความเชื่อ แม้ว่าจะไม่มีผู้พบเห็นแต่คนในชาตินั้นๆ มีความเชื่อและศรัทธาจนมีการสร้างสรรค์เป็นสัญลักษณ์ประจําชาติ สําหรับสัตว์ในตํานานประจําชาติจะมีการประกาศในประเทศต่างๆ อาทิ 1.จีน หมีแพนด้าเป็นสัตว์ประจําชาติ และมังกรเป็นสัตว์ประจําชาติประเภทตํานาน 2.อินโดนีเชีย มังกรโคโมโดเป็นสัตว์ประจําชาติ และครุทเป็นสัตว์ประจําชาติประเภทตํานาน 3.กรีซ ปลาโลมาเป็นสัตว์ประจําชาติ และนกฟีนิกซ์เป็นสัตว์ประจําชาติประเกทตํานาน ทั้งนี้ สัตว์ในตํานานเหล่านั้น มักจะนํามาเป็นสัญลักษณ์ของประเทศเป็นตราแผ่นดิน โล่และอาร์ม หรือปรากฏในธงต่างๆ และมีความเกี่ยวข้องกับสถาบันเป็นส่วนใหญ่
รัฐบาลไทย-ข่าวทำเนียบรัฐบาล-ปลัดเกษตรฯ มอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน ประจำปี 2565
วันอังคารที่ 20 กันยายน 2565
ปลัดเกษตรฯ มอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน ประจําปี 2565
ปลัดเกษตรฯ มอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน ประจําปี 2565
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานในพิธีมอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน ประจําปี 2565 ณ ห้องประชุมกระทรวงเกษตรและสหกรณ์ โดยมีผู้บริหารกระทรวงเกษตรและสหกรณ์ ร่วมเป็นเกียรติในพีธีฯ ซึ่งในปีนี้มีบุคคลสําคัญในภาคธุรกิจและเอกชน ที่ได้สร้างคุณประโยชน์และคุณูประการให้แก่ภาคเกษตรของประเทศ จํานวน 3 ท่าน ได้แก่ คุณเจริญ สิริวัฒนภักดี ประธานกรรมการบริษัทและประธานกรรมการบริหาร คุณอัศวิน เตชะเจริญวิกุล ประธานเจ้าหน้าที่บริหาร และกรรมการผู้จัดการใหญ่ คุณฐาปณี เตชะเจริญวิกุล กรรมการรองผู้จัดการใหญ่อาวุโส บริษัท เบอร์ลี่ ยุคเกอร์ จํากัด (มหาชน) และบริษัท บิ๊กซี ซูเปอร์เซ็นเตอร์ จํากัด (มหาชน) โดยในวันนี้คุณอัศวิน เตชะเจริญวิกุล เป็นผู้แทนการรับมอบเกียรติบัตรและเครื่องหมายเชิดชูเกียรติฯ ดังกล่าว
ทั้งนี้ กระทรวงเกษตรฯ ได้ออกระเบียบกระทรวงเกษตรและสหกรณ์ ว่าด้วยเกียรติบัตรและเครื่องหมายเชิดชูเกียรติ สืบสานเกษตรกรรมยั่งยืน พ.ศ. 2564 และที่แก้ไขเพิ่มเติม (ฉบับที่ 2) พ.ศ. 2565 เพื่อเชิดชูเกียรติแก่ข้าราชการ เจ้าหน้าที่และบุคคลภาคธุรกิจ เอกชน ประชาชน ผู้มีจิตอาสา ที่ประกอบคุณงามความดี มีความประพฤติเหมาะสมและเป็นผู้ทําคุณประโยชน์ให้แก่กระทรวงเกษตรฯ หรือมีผลการปฏิบัติงานด้านการเกษตรและสหกรณ์ดีเด่นเป็นที่ประจักษ์
รัฐบาลไทย-ข่าวทำเนียบรัฐบาล-ธ.ก.ส. ผ่านการรับรองมาตรฐานการให้บริการของศูนย์ราชการสะดวก (GECC) ประจำปี 2565
วันอังคารที่ 30 สิงหาคม 2565
ธ.ก.ส. ผ่านการรับรองมาตรฐานการให้บริการของศูนย์ราชการสะดวก (GECC) ประจําปี 2565
ธ.ก.ส. ผ่านเกณฑ์การตรวจประเมินมาตรฐานการให้บริการของศูนย์ราชการสะดวกหรือ (GECC) ประจําปี 2565 ในระดับก้าวหน้า จํานวน 8 สาขา และระดับพื้นฐาน จํานวน 120 สาขา สะท้อนคุณภาพของการให้บริการแก่ประชาชน ในการเป็นหน่วยงานรัฐที่มีความสะดวก รวดเร็ว และเข้าถึงง่าย
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้เข้ารับการตรวจประเมินมาตรฐานการให้บริการของศูนย์ราชการสะดวก หรือ Government Easy Contact Center (GECC) ประจําปี 2565 เพื่อมุ่งพัฒนาคุณภาพของการให้บริการแก่ประชาชนของหน่วยงานรัฐให้มีความสะดวก รวดเร็ว เข้าถึงง่าย ซึ่งเป็นไปตามนโยบายของนายกรัฐมนตรี อีกทั้งมีมาตรฐานในการพัฒนาหรือยกระดับการให้บริการประชาชนตามมาตรฐานการให้บริการของศูนย์ราชการสะดวก โดยในปีนี้ ธ.ก.ส. มีสาขาที่ผ่านการตรวจประเมินในระดับก้าวหน้า จํานวน 8 สาขา ได้แก่ สาขาท่าต้นเกี๋ยง จังหวัดเชียงราย สาขาเขลางค์ จังหวัดลําปาง สาขาอุโมงค์ จังหวัดลําพูน สาขาทุ่งรวงทอง จังหวัดพะเยา สาขาภูเพียงและสาขาน้ําปั้ว จังหวัดน่าน สาขาศรีประจันต์ จังหวัดสุพรรณบุรี และสาขาตรัง จังหวัดตรัง รวมถึงผ่านเกณฑ์ระดับพื้นฐาน อีกจํานวน 120 สาขา
ธ.ก.ส. พร้อมยกระดับการให้บริการแก่ลูกค้า มุ่งสู่การเป็นสถาบันการเงินที่มีความทันสมัย สะดวก รวดเร็ว เข้าถึงง่าย โดยนําเทคโนโลยีและนวัตกรรมมาพัฒนาบริการทางการเงินแบบครบวงจร เพื่อรองรับการใช้บริการของลูกค้าทุกประเภท และพร้อมเป็นธนาคารพัฒนาชนบทที่พร้อมจะอยู่เคียงข้างภาคเกษตรไทย เพื่อยกระดับคุณภาพชีวิตเกษตรกรไทยสู่ความยั่งยืน
รัฐบาลไทย-ข่าวทำเนียบรัฐบาล-เฉลิมชัย ดึง เสนาหอย ร่วมคณะทีมงานแชร์ประสบการณ์และความสำเร็จบนเส้นทางอาชีพเกษตร
วันพุธที่ 14 กันยายน 2565
เฉลิมชัย ดึง เสนาหอย ร่วมคณะทีมงานแชร์ประสบการณ์และความสําเร็จบนเส้นทางอาชีพเกษตร
เฉลิมชัย ดึง เสนาหอย ร่วมคณะทีมงานแชร์ประสบการณ์และความสําเร็จบนเส้นทางอาชีพเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ดึง เสนาหอย เกียรติศักดิ์ อุดมนาค ตัวแทนคนรุ่นใหม่ ที่มีใจรักอาชีพเกษตร ร่วมคณะทํางาน แบ่งปันแชร์ประสบการณ์จากการทํา“วินฟาร์ม”ปลูกผักออร์แกนิกปลอดสาร จนประสบความสําเร็จ เป็นตัวอย่างแนวทางและแรงบันดาลใจให้เกษตรกรยุคใหม่จากนโยบายของรัฐมนตรีว่าการกระทรวงเกษตรและสหกรณ์ ในการมุ่งพัฒนา ยกระดับเกษตรกรรุ่นใหม่ให้มีขีดความสามารถด้านการเกษตร สามารถทดแทนเกษตรกรผู้สูงอายุ และสร้างแรงจูงใจให้คนรุ่นใหม่หันมาประกอบอาชีพเกษตรกรรม ซึ่งช่วงที่ผ่านมา หลังจากวิกฤตการณ์โควิด-19 และความผันผวนทางเศรษฐกิจ ทําให้มีคนรุ่นใหม่ในสาขาอาชีพต่างๆ ที่หลากหลาย ได้ให้ความสนใจพลิกวิกฤตเป็นโอกาสผันตัวเองเข้าสู่อาชีพเกษตรกรรมมากขึ้น ซึ่งกลุ่มคนเหล่านี้ นับว่ามีศักยภาพและความสามารถทั้งด้านเทคโนโลยี นวัตกรรม ในยุคดิจิทัล รู้จักนําองค์ความรู้ต่างๆ มาประยุกต์ใช้ เพื่อเพิ่มประสิทธิภาพการผลิต การบริหารจัดการ และการตลาดสินค้าเกษตร ที่นับเป็นแรงขับเคลื่อนเป็นฟันเฟืองสําคัญในการร่วมพัฒนาภาคเกษตรของประเทศไทย
กระทรวงเกษตรและสหกรณ์ ได้เฟ้นหากลุ่มคนรุ่นใหม่ รวมทั้ง Influencer (อินฟลูเอนเซอร์) ที่มีศักยภาพ มีความสนใจและรักในอาชีพการเกษตรที่ประสบความสําเร็จ เพื่อร่วมเป็นทีมคณะทํางานในการให้คําปรึกษาแก่เกษตรกร โดยล่าสุด เมื่อวันที่ 14 กันยายน 2565 เสนาหอย เกียรติศักดิ์ อุดมนาค ได้เข้าพบดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อหารือถึงแนวทางในการร่วมคณะทํางานกับกระทรวงเกษตรและสหกรณ์ ซึ่งเสนาหอย นับได้ว่ามีประสบการณ์และได้พบเจอปัญหาอุปสรรคต่างๆ บนเส้นทางอาชีพการเกษตรตั้งแต่ริเริ่มทําฟาร์ม จากที่ไม่มีความรู้ใดๆ แต่มีการศึกษาเทคนิค ขอคําแนะนําเกษตรจังหวัดฉะเชิงเทรา และหาความรู้จากแหล่งสื่อต่างๆ รอบตัวด้วยตนเอง เริ่มตั้งแต่การปรับปรุงดิน ขุดบ่อทําแหล่งน้ํา ทดลองปลูก โรคแมลง การเก็บเกี่ยว การสร้างแบรนด์ และขนส่งด้วยตนเอง ซึ่งถือได้ว่าจะเกิดประโยชน์และเป็นตัวอย่างต่อเกษตรกรและกลุ่มคนรุ่นใหม่ที่สนใจและอยากจะลองหันมาทําการเกษตรในปัจจุบัน
สําหรับเสนาหอย เกียรติศักดิ์ อุดมนาค นับเป็นนักแสดงที่มีชื่อเสียงในวงการบันเทิงที่ประสบความสําเร็จ และมีความสนใจในอาชีพด้านการเกษตร โดยลงทุนทําฟาร์มของตนเองร่วมกับวิลลี่ แมคอินทอช ในชื่อ "วินฟาร์ม" (Wynn Farm) บนพื้นที่ประมาณ 10 ไร่จังหวัดฉะเชิงเทรา ทําฟาร์มปลูกผักออร์แกนิก ปลอดสารพิษ ทําเกษตรแบบอควาโปนิกส์ ด้วยการบริหารจัดการพื้นที่การเกษตรให้เกิดประโยชน์สูงสุดแบบผสมผสานทั้งผืนดิน แหล่งน้ํา ปลูกพืชเลี้ยงสัตว์ตามหลักเศรษฐกิจพอเพียง โดยจําหน่ายผลผลิตผ่านระบบออนไลน์ด้วนคอนเซ็ป ว่า “ผักผมกินได้เลย ไม่ต้องล้าง” ทั้งนี้ ท่านที่สนใจวิถีชีวิตด้านการเกษตร
ของเสนาหอย เกียรติศักดิ์ อุดมนาค สามารถเข้าไปติดตามได้ในช่อง Youtube :Saranair Channel, Instagram : wynnfarmofficialและ Facebook :Wynn Farm Thailand
รัฐบาลไทย-ข่าวทำเนียบรัฐบาล-สธ.เผย สัปดาห์แรกถ่ายโอนภารกิจ รพ.สต.ให้ อบจ.แล้ว 6 จังหวัด รวม 441 แห่ง
วันเสาร์ที่ 8 ตุลาคม 2565
สธ.เผย สัปดาห์แรกถ่ายโอนภารกิจ รพ.สต.ให้ อบจ.แล้ว 6 จังหวัด รวม 441 แห่ง
กระทรวงสาธาณสุข เผย หลังครม.มีมติให้ถ่ายโอนภารกิจ สอน.และรพ.สต.ให้ อบจ. ตั้งแต่ 1 ต.ค. 2565 ผ่านไป 1 สัปดาห์ ลงนามถ่ายโอนแล้ว 6 จังหวัด คือ ภูเก็ต 12 แห่ง สกลนคร 142 แห่ง ระยอง 40 แห่ง ปราจีนบุรี 94 แห่ง ศรีสะเกษ 117 แห่ง และนครปฐม 36 แห่ง รวม 441 แห
กระทรวงสาธาณสุข เผย หลังครม.มีมติให้ถ่ายโอนภารกิจ สอน.และรพ.สต.ให้ อบจ. ตั้งแต่1 ต.ค. 2565 ผ่านไป 1 สัปดาห์ ลงนามถ่ายโอนแล้ว 6 จังหวัด คือ ภูเก็ต 12 แห่งสกลนคร 142 แห่ง ระยอง 40 แห่ง ปราจีนบุรี 94 แห่ง ศรีสะเกษ 117 แห่ง และนครปฐม 36 แห่ง รวม 441 แห่ง ด้านที่ประชุมอนุกรรมการถ่ายโอนฯ มีมติให้ อบจ.ภูเก็ต ขอรับถ่ายโอน รพ.สต.เพิ่มอีก 9 แห่งในปีงบประมาณ 2567 และเห็นชอบยกเลิกถ่ายโอน รพ.สต.เวียง จ.พะเยา ตามความประสงค์ อบจ.พะเยา
วันนี้ (8 ตุลาคม 2565) นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข กล่าวถึงความคืบหน้าการถ่ายโอนสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด (อบจ.) ว่า ตามมติคณะรัฐมนตรี (ครม.) เห็นชอบให้มีการถ่ายโอน สอน.และ รพ.สต.ให้แก่ อบจ.49 แห่ง ตั้งแต่วันที่ 1 ตุลาคมที่ผ่านมา ซึ่งกระทรวงสาธารณสุขมีความพร้อมและปลัดกระทรวงสาธารณสุขได้มอบอํานาจให้นายแพทย์สาธารณสุขจังหวัดในการลงนามถ่ายโอนภารกิจร่วมกับนายก อบจ.ได้เมื่อ อบจ.มีความพร้อม โดยเฉพาะการจ้างพนักงานกระทรวงสาธารณสุขและลูกจ้างเงินบํารุงต่อเนื่องจากกระทรวงสาธารณสุข ซึ่งล่าสุดมีการลงนามถ่ายโอนภารกิจ รวมถึงลงนามบันทึกข้อตกลงความร่วมมือในการพัฒนาศักยภาพของ อบจ. ด้านการสาธารณสุขมูลฐานและการบริการสุขภาพระดับปฐมภูมิ 6 จังหวัด คือภูเก็ต สกลนคร ระยอง ปราจีนบุรี ศรีสะเกษ และนครปฐม โดยภูเก็ตมีการถ่ายโอนภารกิจ12 แห่ง สกลนคร 142 แห่งระยอง 40 แห่ง ปราจีนบุรี 94 แห่ง ศรีสะเกษ 117 แห่ง และนครปฐม 36 แห่ง รวมทั้งสิ้น 441 แห่ง
นพ.พงศ์เกษมกล่าวต่อว่า สําหรับการประชุมคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น ครั้งที่9/2565 เมื่อวันที่ 5 ตุลาคมที่ผ่านมา มีการพิจารณากรณีอบจ.ภูเก็ต ขอรับถ่ายโอนรพ.สต.เพิ่มเติมอีก9 แห่ง จากเดิมที่รับการถ่ายโอนภารกิจ รพ.สต. 12 แห่ง โดยที่ประชุมมีมติให้ อบจ.ภูเก็ต แจ้งความประสงค์ขอรับการถ่ายโอนเพิ่มในปีงบประมาณ 2567 ส่วนกรณี อบจ.พะเยา แจ้งความประสงค์ขอยกเลิกการถ่ายโอน รพ.สต.เวียง อ.เชียงคํา จ.พะเยา ได้เห็นชอบให้ยกเลิกการถ่ายโอน ทําให้การถ่ายโอนภารกิจ สอน.และ รพ.สต. ในปีงบประมาณ 2566 จากเดิมมีจํานวน 3,264 แห่ง คงเหลือ 3,263 แห่ง และมีบุคลากรถ่ายโอน คือ ข้าราชการ 11,722 ราย ลูกจ้างประจํา 20 ราย พนักงานราชการ 5 ราย พนักงานกระทรวงสาธารณสุข 4,919 ราย ลูกจ้างชั่วคราว 4,891 ราย ช่วยราชการ 374 ราย และยกเลิกการถ่ายโอน 804 ราย นอกจากนี้ ยังมอบหมายสํานักงานปลัดกระทรวงสาธารณสุขจัดทําคําสั่งช่วยราชการให้กับบุคลากรในสังกัดกระทรวงสาธารณสุขที่แจ้งความประสงค์ขอช่วยราชการอยู่ปฏิบัติการที่สอน.หรือ รพ.สต.ที่ถ่ายโอนไปยัง อบจ.
*********************************** 8 ตุลาคม 2565
รัฐบาลไทย-ข่าวทำเนียบรัฐบาล-พร้อมแล้ว!! กีฬามหาวิทยาลัยอาเซียน ครั้งที่ 20 ดึงชาติอาเซียน 11 ประเทศเข้าร่วม เปิดสนามแข่งขันอย่างยิ่งใหญ่ 26 กรกฎาคม นี้
วันจันทร์ที่ 5 กันยายน 2565
พร้อมแล้ว!! กีฬามหาวิทยาลัยอาเซียน ครั้งที่ 20 ดึงชาติอาเซียน 11 ประเทศเข้าร่วม เปิดสนามแข่งขันอย่างยิ่งใหญ่ 26 กรกฎาคม นี้
พร้อมแล้ว!! กีฬามหาวิทยาลัยอาเซียน ครั้งที่ 20 ดึงชาติอาเซียน 11 ประเทศเข้าร่วม เปิดสนามแข่งขันอย่างยิ่งใหญ่ 26 กรกฎาคม นี้
22 กรกฎาคม 2565 ณ ห้องประชุมชั้น 4 อาคารพระจอมเกล้า สป.อว./ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวให้โอวาทแก่ตัวแทนนักกีฬาไทย ที่กําลังเตรียมตัวแข่งขันกีฬามหาวิทยาลัยอาเซียน ครั้งที่ 20 ในคราวการประชุมชี้แจงกําหยดการเดินทางและแนวปฏิบัติระหว่างการแข่งขัน ในระหว่างวันที่ 26 กรกฎาคม - 6 สิงหาคมนี้ นอกจากนั้นยังได้รับเกียรติจาก ศาสตราจารย์ ดร. นายแพทย์สิริฤกษ์ ทรงศิวิไล. ปลัดกระทรวงการอุดมศึกษา วิทยาศาสตร์ วิจัยและนวัตกรรม รศ.ดร.พาสิทธิ์ หล่อธีรพงศ์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม เข้าร่วมการประชุมดังกล่าว
ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวให้โอวาทและสร้างขวัญกําลังใจให้กับนักกีฬาตัวแทนประเทศไทย ว่า ขอแสดงความยินดีกับนักกีฬาที่ได้รับการคัดเลือกให้เป็นตัวแทนของประเทศไทย เพื่อเข้าร่วมการแข่งขันกีพามหาวิทยาลัยอาเชียน ครั้งที่ 20 ที่มหาวิทยาลัยราชภัฏอุบลราชธานี จังหวัดอุบลราชธานี ในระหว่างวันที่ ๒๖ กรกฎาคม - ๖ สิงหาคม ๒๕๖๕ โดยในปีนี้ประเทศไทยได้รับเกียรติให้เป็นเจ้าภาพจัดงาน จึงเป็นโอกาสดีของนักกีฬาที่จะทําหน้าที่เป็นเจ้าภาพในการเผยแพร่ความเป็นชาติไทยให้นานาชาติรับทราบ รวมทั้งพัฒนาทักษะ ความสามารถ เพื่อเตรียมตัวเข้าร่วมการแข่งขันในระดับมหาวิทยาลัยโลก
ผมมีความมั่นใจว่า การเข้าร่วมการแข่งขันกีฬามหาวิทยาลัยอาเซียนครั้งนี้ มิใช่มุ่งหวังแต่ความเป็นเลิศในเชิงกีฬาเท่านั้น แต่ต้องมุ่งหวังในการสร้างเสริมสัมพันธไมตรีในหมู่นิสิตนักศึกษาในภูมิภาคอาเชียนให้แน่นแฟ้นยิ่งขึ้น ซึ่งเป็นพื้นฐานสําคัญที่นําไปสู่ความเป็นปึกแผ่นและมั่นคงสืบไปในอนาคต
สําหรับแข่งขันกีฬามหาวิทยาลัยอาเซียน ครั้งที่ 20 ในครั้งนี้จะมีการแข่งขันทั้งสิ้น 23 ชนิดกีฬา และไฮไลท์สําคัญ คือ จะมีนักกีฬาซีเกมส์ทีมชาติไทยเข้าร่วมการแข่งขันหลายรายการ อาทิ อรอุมา เชษฐา, รวมโชค เสมาทอง และ สรอรรถ ดาบบัง ในประเภทกีฬาวิ่ง
รัฐบาลไทย-ข่าวทำเนียบรัฐบาล-รัฐบาลอำนวยความสะดวกให้ผู้เสียภาษี ซื้อกองทุน RMF และ SSF ตั้งแต่ 1 ม.ค. 66 เป็นต้นไป ไม่ต้องกังวลเก็บหนังสือรับรองหักภาษี เริ่มใช้ปีภาษี 2565
วันศุกร์ที่ 4 พฤศจิกายน 2565
รัฐบาลอํานวยความสะดวกให้ผู้เสียภาษี ซื้อกองทุน RMF และ SSF ตั้งแต่ 1 ม.ค. 66 เป็นต้นไป ไม่ต้องกังวลเก็บหนังสือรับรองหักภาษี เริ่มใช้ปีภาษี 2565
รัฐบาลอํานวยความสะดวกให้ผู้เสียภาษี ซื้อกองทุน RMF และ SSF ตั้งแต่ 1 ม.ค. 66 เป็นต้นไป ไม่ต้องกังวลเก็บหนังสือรับรองหักภาษี เริ่มใช้ปีภาษี 2565
วันที่ 4 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากความร่วมมือของหน่วยงานภาครัฐที่ได้ร่วมกันขับเคลื่อนนโยบายรัฐบาล เพื่อก้าวสู่การเป็นรัฐบาลอิเล็กทรอนิกส์ ทําให้เกิดผลสําเร็จเป็นรูปธรรม เกิดการเปลี่ยนแปลง สร้างความพึงพอใจต่อประชาชนผู้มาใช้บริการ ส่งผลต่อการสํารวจรัฐบาลอิเล็กทรอนิกส์ประจําปี 2022 ประเทศไทยได้รับการปรับอันดับขึ้นในหลายดัชนี
นางสาวรัชดา กล่าวว่า กรมสรรพากรเป็นอีกหน่วยงานหนี่งที่ได้พัฒนารูปแบบการให้บริการ เพิ่มความสะดวกให้แก่ผู้เสียภาษีในการยื่นแบบแสดงรายการภาษีเงินได้บุคคลธรรมดา (ภ.ง.ด.90/91) ในปีภาษี 2565 ซึ่งมีกําหนดยื่นแบบเริ่มวันที่ 1 มกราคม 2566 โดยกรมสรรพกรได้เชื่อมโยงข้อมูลการซื้อหน่วยลงทุนกองทุนรวมเพื่อการเลี้ยงชีพ (Retirement Mutual Fund : RMF) และกองทุนรวมเพื่อการออม (Super Saving Fund : SSF) โดยตั้งแต่วันที่ 1 มกราคม 2565เป็นต้นไป ผู้ซื้อหน่วยลงทุนที่แจ้งความประสงค์ใช้สิทธิยกเว้นภาษีต่อบริษัทหลักทรัพย์จัดการกองทุนรวมที่ได้ซื้อหน่วยลงทุนไว้ บริษัทหลักทรัพย์จัดการกองทุนรวมจะส่งข้อมูลให้กรมสรรพากรในรูปแบบอิเล็กทรอนิกส์ ภายในวันที่ 15 มกราคม 2566 แทนการส่งหนังสือรับรองการซื้อหน่วยลงทุนมูลค่าซื้อหน่วยลงทุน RMF และ SSF ทั้งนี้ ผู้เสียภาษีสามารถตรวจสอบข้อมูลค่าซื้อหน่วยลงุทน RMF และ SSF ที่กรมสรรพากรได้รับจากบริษัทหลักทรัพย์จัดการกองทุนรวม ผ่านระบบ My Tax Account ซึ่งเป็นระบบที่แสดงข้อมูลเงินได้ ค่าลดหย่อน และรายการยกเว้นภาษีเงินได้ที่กรมสรรพากรได้เชื่อมโยงจากหน่วยงานภายนอกผ่านระบบ e-Filing สอบถามข้อมูล โทร.1161
นางสาวรัชดา กล่าวว่า ที่ผ่านมา กรมสรรพากรยกระดับการให้บริการแก่ผู้เสียภาษีด้วยการเชื่อมโยงข้อมูลลดหย่อน/ยกเว้นภาษีกับหน่วยงานภายนอกมาอย่างต่อเนื่องตั้งแต่ปี 2561 ครอบคลุมเบี้ยประกันชีวิต เบี้ยประกันชีวิตแบบบํานาญ เบี้ยประกันสุขภาพของผู้มีเงินได้ เบี้ยประกันสุขภาพบิดามารดาฯ และดอกเบี้ยเงินกู้ยืม เพื่อซื้อ เช่าซื้อ หรือสร้างอาคารที่อยู่อาศัย และในระยะต่อไปจะดําเนินการเชื่อมโยงข้อมูลสะสมเข้ากองทุนสํารองเลี้ยงชีพ (Provident Fund : PVD) ทางอิเล็กทรอนิกส์ด้วย ซึ่งขณะนี้อยู่ระหว่างหารือกับสมาคมบริษัทจัดการกองทุนบริษัทหลักทรัพย์จัดการกองทุนรวมและหน่วยงานที่เกี่ยวข้องเพื่อพิจารณาดําเนินการต่อไป
รัฐบาลไทย-ข่าวทำเนียบรัฐบาล-สมเด็จพระสังฆราช โปรดประทานพระวโรกาสให้ ปลัดกระทรวงมหาดไทย นำคณะผู้บริหารระดับสูงและผู้ที่เข้ารับตำแหน่งใหม่ ตามพระบรมราชโองการฯ เข้าเฝ้าฯ เพื่อความเป็นสิริมงคล
วันอังคารที่ 4 ตุลาคม 2565
สมเด็จพระสังฆราช โปรดประทานพระวโรกาสให้ ปลัดกระทรวงมหาดไทย นําคณะผู้บริหารระดับสูงและผู้ที่เข้ารับตําแหน่งใหม่ ตามพระบรมราชโองการฯ เข้าเฝ้าฯ เพื่อความเป็นสิริมงคล
สมเด็จพระสังฆราช โปรดประทานพระวโรกาสให้ ปลัดกระทรวงมหาดไทย นําคณะผู้บริหารระดับสูงและผู้ที่เข้ารับตําแหน่งใหม่ ตามพระบรมราชโองการฯ เข้าเฝ้าฯ เพื่อความเป็นสิริมงคล
เมื่อวันที่ 3 ตุลาคม 2565 เวลา 13.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลง ณ พระวิหาร วัดราชบพิธสถิตมหาสีมาราม โปรดประทานพระวโรกาสให้ นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นําคณะผู้บริหารระดับสูงของกระทรวงมหาดไทย และผู้บริหารที่เข้ารับตําแหน่งใหม่ ตามพระบรมราชโองการโปรดเกล้าโปรดกระหม่อมให้ข้าราชการพลเรือนสามัญ สังกัดกระทรวงมหาดไทย ให้ดํารงตําแหน่งประเภทบริหารระดับสูง โดยมีผลตั้งแต่วันที่ 1 ตุลาคม พ.ศ. 2565 พร้อมด้วยคู่สมรส ประกอบด้วย นายพรพจน์ เพ็ญพาส รองปลัดกระทรวงมหาดไทย นายสมคิด จันทมฤก รองปลัดกระทรวงมหาดไทย นายโชตินรินทร์ เกิดสม รองปลัดกระทรวงมหาดไทย นายชยาวุธ จันทร อธิบดีกรมที่ดิน นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน และนายขจร ศรีชวโนทัย อธิบดีกรมส่งเสริมการปกครองท้องถิ่น โดยมี นายชัยวัฒน์ ชื่นโกสุม รองปลัดกระทรวงมหาดไทย นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย ร่วมเข้าเฝ้าถวายสักการะ และรับประทานพระโอวาท เพื่อความเป็นสิริมงคล
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในนามของกระทรวงมหาดไทย และผู้มาเฝ้าพร้อมกัน ณ ที่นี้ รู้สึกปีติโสมนัสและสํานึกในพระกรุณาคุณเป็นล้นพ้น ที่สมเด็จพระสังฆราชโปรดประทานพระวโรกาส ให้นําผู้บริหารกระทรวงมหาดไทย ที่ได้รับตําแหน่งใหม่ เฝ้าถวายตัวและถวายสักการะในวาระนี้ ซึ่งกระทรวงมหาดไทยกับวัดราชบพิธสถิตมหาสีมาราม นั้น มีพื้นที่ต่อเนื่องติดกัน และต่างก็ได้เกื้อกูลกันอย่างใกล้ชิดมาโดยตลอด สมดังพระปรารภที่ฝ่าพระบาทเคยประทานไว้ว่าเป็น “คนบ้านใกล้เรือนเคียง” ในการนี้ คณะผู้บริหารกระทรวงมหาดไทยได้เข้าดํารงตําแหน่งใหม่ จึงมีความจํานงจะมาเฝ้าถวายตัวต่อพระองค์ท่าน ผู้ทรงเป็นสกลมหาสังฆปรินายก และเจ้าอาวาสวัดราชบพิธสถิตมหาสีมาราม เพื่อขอปวารณาตนรับสนองพระกรณียกิจ ในการอันเนื่องด้วยคณะสงฆ์ และกิจการพระพุทธศาสนา ตลอดจนกิจอันเนื่องด้วยวัดราชบพิธสถิตมหาสีมาราม ตามแต่จะโปรดมีพระบัญชาต่อไป และใคร่ขอประทานพรและน้ําพระพุทธมนต์ เพื่อความเป็นสวัสดิมงคล และเป็นกําลังใจในการปฏิบัติราชการ เพื่อชาติ พระศาสนา พระมหากษัตริย์ และการบําบัดทุกข์ บํารุงสุขของประชาชน ได้อย่างราบรื่น และเต็มสติกําลังความสามารถสืบไป
รัฐบาลไทย-ข่าวทำเนียบรัฐบาล-เกาะติดสถานการณ์น้ำ - พายุทั่วประเทศ โหลดแอป “ThaiWater” แนะ ปชช. ติดตามการระบายน้ำเขื่อนเจ้าพระยาอย่างใกล้ชิด
วันพุธที่ 5 ตุลาคม 2565
เกาะติดสถานการณ์น้ํา - พายุทั่วประเทศ โหลดแอป “ThaiWater” แนะ ปชช. ติดตามการระบายน้ําเขื่อนเจ้าพระยาอย่างใกล้ชิด
.....
รัฐบาลชวนโหลดแอป “ThaiWater” จัดทําโดยสถาบันสารสนเทศทรัพยากรน้ํา (องค์การมหาชน) หรือ สสน. เพื่อให้ประชาชนรับทราบข้อมูลสถานการณ์น้ําที่ถูกต้องและฉับไว โดยรวบรวมข้อมูลเรื่องน้ําจากหน่วยงานภาครัฐและเอกชนกว่า 50 หน่วยงาน ให้สามารถติดตามสถานการณ์น้ําตั้งแต่ภาพรวมระดับประเทศลงมาถึงระดับจังหวัด โดยแสดงข้อมูลฝน ระดับน้ํา สถานการณ์เขื่อน คลื่นลม และพายุ มีทั้งแบบปัจจุบันและข้อมูลคาดการณ์ล่วงหน้า
.
นอกจากนี้ สามารถกดเพิ่ม “สถานที่โปรด” ซึ่งก็คือการเพิ่มจังหวัดต่าง ๆ ที่ต้องการดูข้อมูล และดูการ “แจ้งข่าว” เกี่ยวกับสถานการณ์น้ําต่าง ๆ ในตัวแอปฯ ได้ด้วย ผู้ที่สนใจสามารถดาวน์โหลดแอปฯ “ThaiWater“ ได้ทั้งในระบบ Play Store และ App Store
.
ขณะเดียวกัน กรมชลประทานรายงานสถานการณ์น้ําในลุ่มน้ําเจ้าพระยาในช่วงที่ผ่านมา มีฝนตกหนักและหนักมากในหลายพื้นที่บริเวณภาคเหนือก่อนที่ปริมาณน้ําจะไหลมารวมกับน้ําที่มาจากเเม่น้ําสะแกกรังและลําน้ําสาขา ลงสู่บริเวณเหนือเขื่อนเจ้าพระยาเพิ่มมากขึ้น
.
ประกอบกับการคาดการณ์ของกรมอุตุนิยมวิทยา ในระยะนี้จะยังคงมีฝนตกชุกในพื้นที่ลุ่มน้ําเจ้าพระยา ดังนั้น เพื่อบริหารจัดการน้ําให้สอดคล้องกับสภาพน้ําฝนและน้ําท่า จึงมีความจําเป็นที่จะทยอยปรับการระบายน้ําผ่านเขื่อนเจ้าพระยา ในอัตรา 2,680 ลบ.ม./วินาที ขอให้ประชาชนติดตามสถานการณ์น้ําในระยะนี้อย่างใกล้ชิด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบภัยจากพายุ “โนรู” อย่างต่อเนื่องเป็นวันที่ 21
วันอังคารที่ 18 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบภัยจากพายุ “โนรู” อย่างต่อเนื่องเป็นวันที่ 21
...
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบภัยจากพายุ “โนรู” อย่างต่อเนื่องเป็นวันที่ 21
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรูในหลายพื้นที่ ซึ่งได้ลดระดับเป็นพายุดีเปรสชัน พัดเข้าประเทศไทยตั้งแต่เมื่อวันที่ 29 กันยายน 2565 กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคม ดร.อธิรัฐ รัตนเศรษฐ ได้มอบหมายให้กรมเจ้าท่า ดําเนินการเร่งช่วยเหลือผู้ประสบอุทกภัย โดยในวันที่ 17 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 21 โดยตั้งศูนย์อํานวยการ 9 จุด เจ้าหน้าที่ 64 นาย เรือ 18 ลํา รถ 20 คัน ข้าวกล่อง 250 กล่อง ถุงยังชีพ 100 ชุด น้ําดื่ม 3,560 ขวด ดังนี้
สํานักงานเจ้าท่าภูมิภาคที่ 2
- สาขาอยุธยา จัดส่งน้ําดื่มให้แก่ประชาชน พื้นที่ ต.ลุมพลี และ ต.บ้านใหม่ อ.พระนครศรีอยุธยา จ.พระนครศรีอยุธยา
- สํานักงานพัฒนาและบํารุงรักษาทางน้ําที่ 1 และ 6 นําเรือรับ-ส่ง ผู้ประสบอุทกภัย ต.บางมัน อ.เมือง จ.สิงห์บุรี ต.พระงาม อ.พรหมบุรี จ.สิงห์บุรี ต.ท่าช้าง อ.ท่าช้าง จ.สิงห์บุรี ต.บ้านหม้อ อ.พรหมบุรี จ.สิงห์บุรี ต.วัดตะกู อ.บางบาล จ.พระนครศรีอยุธยา
สํานักงานเจ้าท่าภูมิภาคที่ 7
- สาขาอุบลราชธานี นําเรือ รับ - ส่งผู้ประสบอุทกภัยและจัดส่งน้ําดื่ม อ.เมือง จ.อุบลราชธานี และชุมชนลับแล อ.วารินชําราบ จ.อุบลราชธานี ต.ในเมือง อ.เมือง จ.อุบลราชธานี
- สาขาขอนแก่น นําเรือ รับ - ส่งผู้ประสบอุทกภัย ต.บึงงาม อ.ทุ่งเขาหลวง จ.ร้อยเอ็ด
- สํานักงานพัฒนาและบํารุงรักษาทางน้ําที่ 5 นําเรือรับ - ส่ง ผู้ประสบอุทกภัย บ้านท่านางเลื่อน อ.ชนบท จ.ขอนแก่น บ้านปลาปัด อ.โกสุมพิสัย จ.มหาสารคาม
- สํานักงานพัฒนาและบํารุงรักษาทางน้ําที่ 8 นําเรือรับ - ส่ง ประชาชนหน้าโรงเรียนเบ็ญจะมะมหาราช และลานจอดรถ ห้างเซ็นทรัล อ.เมือง จ.อุบลราชธานี
ทั้งนี้ กรมเจ้าท่าได้เตรียมพร้อม เรือพระราชทาน เรือท้องแบน รถ และกําลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมมาตรการอำนวยความสะดวกและปลอดภัยให้ประชาชน
วันพุธที่ 12 ตุลาคม 2565
กรมทางหลวงชนบท เตรียมความพร้อมมาตรการอํานวยความสะดวกและปลอดภัยให้ประชาชน
รองรับการเดินทางช่วงวันหยุดยาวระหว่างวันที่ 13 - 16 ตุลาคม 2565 ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เตรียมความพร้อมดําเนินการตามมาตรการอํานวยความสะดวกและปลอดภัย เพื่อรองรับการเดินทางของประชาชนช่วงวันหยุดยาวระหว่างวันที่ 13 - 16 ตุลาคม 2565 ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคมที่เกี่ยวข้องดําเนินการตามมาตรการอํานวยความสะดวกและความปลอดภัย ด้านการเดินทางให้กับประชาชน เพื่อเพิ่มประสิทธิภาพในการเดินทางให้กับประชาชน เป็นการป้องกันและลดอัตราการเกิดอุบัติเหตุบนท้องถนนอย่างเป็นรูปธรรม โดยในส่วนของ ทช. ได้มีการเตรียมแนวทางให้หน่วยงานทั้งในส่วนกลางและส่วนภูมิภาคทั่วประเทศดําเนินการตามมาตรการ ดังนี้
1. ปรับปรุงซ่อมแซมถนนและสะพานในความรับผิดชอบให้มีความสะดวกและปลอดภัย โดยติดตั้งเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจรให้ครบถ้วน
2. ตรวจสอบและวิเคราะห์ข้อมูลสถิติอุบัติเหตุที่เกิดขึ้นระหว่างวันที่ 13 - 16 ตุลาคม 2565 ผ่านระบบ ARMS
3. เฝ้าระวังอุบัติเหตุให้กับผู้ใช้เส้นทางและเข้าช่วยเหลือเมื่อพบรถเสียหรือเกิดอุบัติเหตุ โดยดําเนินการตามความเหมาะสมในแต่ละพื้นที่
4. โครงการที่อยู่ระหว่างดําเนินการก่อสร้างและงานซ่อมบํารุงทางและสะพาน ให้ตรวจสอบพื้นที่โครงการในความรับผิดชอบแล้วดําเนินการคืนพื้นผิวจราจรให้สามารถสัญจรได้ พร้อมทั้งติดตั้งป้ายเตือน สัญญาณไฟจราจร ไฟฟ้าแสงสว่าง และอุปกรณ์อํานวยความปลอดภัยบริเวณพื้นที่ก่อสร้างให้ครบถ้วน พร้อมตรวจสอบให้อยู่ในสภาพที่สามารถใช้งานได้อยู่เสมอ
ทช. ร่วมส่งทุกท่านเดินทางกลับบ้านปลอดภัยและโปรดใช้ความระมัดระวังในการขับขี่ไม่ประมาท เมาไม่ขับ คาดเข็มขัดนิรภัย ปฏิบัติตามกฎจราจรอย่างเคร่งครัด และสวมหมวกนิรภัยทุกครั้งก่อนใช้รถ เพื่อให้สามารถเดินทางท่องเที่ยวและเดินทางกลับภูมิลําเนาได้อย่างอุ่นใจสะดวกปลอดภัย ทั้งนี้ ประชาชนสามารถติดต่อสอบถามข้อมูลหรือแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รมว.สุชาติ ส่ง เลขาฯ ประชุมรัฐมนตรีแรงงานอาเซียนบวกสาม เร่งยกระดับทักษะแรงงาน พัฒนาทรัพยากรมนุษย์สู่โลกดิจิทัล
วันเสาร์ที่ 29 ตุลาคม 2565
รมว.สุชาติ ส่ง เลขาฯ ประชุมรัฐมนตรีแรงงานอาเซียนบวกสาม เร่งยกระดับทักษะแรงงาน พัฒนาทรัพยากรมนุษย์สู่โลกดิจิทัล
...
วันที่ 29 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นหัวหน้าคณะผู้แทนไทย พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นายสมาสภ์ ปัทมะสุคนธ์ ผู้ตรวจราชการกระทรวงแรงงาน และคณะ เข้าร่วมการประชุมรัฐมนตรีแรงงานอาเซียนบวกสาม ครั้งที่ 12 (The 12th ALMM+3) โดยมี นายตุลย์ ไตรโสรัส เอกอัครราชทูต ณ กรุงมะนิลา เข้าร่วมประชุมด้วย เพื่อรับทราบความคืบหน้าการดําเนินงานด้านแรงงานและส่งเสริมความร่วมมือด้านแรงงานของประเทศอาเซียนบวกสาม ได้แก่ สาธารณรัฐประชาชนจีน ญี่ปุ่น และสาธารณรัฐเกาหลี โดยที่ประชุมได้หยิบยกประเด็นความร่วมมือเพื่อพลิกโฉมโลกแห่งการทํางานในประชาคมอาเซียนสู่การเติบโตและฟื้นฟูด้วยเทคโนโลยีดิจิทัลอย่างมีส่วนร่วมและยั่งยืน
นายสุเทพ กล่าวว่า เป็นที่ทราบกันดีว่าในช่วงระยะ 3 ปีที่ผ่านมา ประชาคมโลกต้องเผชิญกับวิกฤตการณ์การแพร่ระบาดของโรคโควิด - 19 ซึ่งสถานการณ์ดังกล่าวเป็นตัวเร่งให้วิถีการดํารงชีวิตและวิถีการทํางานเปลี่ยนแปลงไปอย่างก้าวกระโดด เทคโนโลยีดิจิทัลจึงเข้ามามีบทบาทในการดํารงชีวิตและการทํางานอย่างรวดเร็ว รัฐบาลไทยภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน และท่านสุชาติ ชมกลิ่น รัฐมนตรีว่าการกระทรวงแรงงาน ได้ตระหนักถึงการเปลี่ยนแปลงดังกล่าว จึงได้มีนโยบายเร่งพัฒนาทักษะฝีมือแรงงานให้มีความรู้ด้านดิจิทัล พร้อมทั้งปรับรูปแบบการฝึกอบรมให้สอดคล้องกับพฤติกรรมที่เปลี่ยนแปลงไปของผู้เข้ารับการฝึกอบรม โดยการเพิ่มช่องทาง การเข้าถึงการฝึกอบรมในรูปแบบออนไลน์ เพื่อตอบโจทย์ให้แรงงานที่ต้องการพัฒนาตนเองสามารถเข้าถึงการฝึกอบรมได้ทุกที่ ทุกเวลา ตามที่ต้องการ นอกจากนี้ กระทรวงแรงงานยังเล็งเห็นความสําคัญของการพัฒนาทรัพยากรมนุษย์ในด้านการเทคนิคอาชีวศึกษาและการฝึกอบรม (TVET) และได้ร่วมดําเนินงานในประเด็นดังกล่าวภายใต้ความร่วมมือของสภาการเทคนิคอาชีวศึกษาและการฝึกอบรมแห่งอาเซียนมาอย่างต่อเนื่อง ทั้งนี้ เพื่อผลักดันให้ระบบการเทคนิคอาชีวศึกษาและการฝึกอบรมของภูมิภาคมีความเข้มแข็ง และเป็นตัวขับเคลื่อนสําคัญในการฟื้นฟูและพัฒนาภูมิภาคต่อไปด้วย
นายสุเทพ กล่าวต่อว่า การประชุมในครั้งนี้กระทรวงแรงงานได้เห็นชอบในหลักการต่อร่างแถลงการณ์ร่วมรัฐมนตรีแรงงานอาเซียนบวกสาม ครั้งที่ 12 ซึ่งสะท้อนถึงลําดับความสําคัญและความร่วมมืออย่างต่อเนื่องระหว่างอาเซียนกับสาธารณรัฐประชาชนจีน ญี่ปุ่น และสาธารณรัฐเกาหลี ซึ่งกระทรวงแรงงานจะได้เสนอขอความเห็นชอบจากคณะรัฐมนตรีต่อไป โดยกระทรวงแรงงานพร้อมร่วมดําเนินงานด้านแรงงานและการพัฒนาทรัพยากรมนุษย์ภายใต้กรอบความร่วมมืออาเซียนกับทุกภาคส่วน เพื่อเป็นส่วนช่วยให้การดําเนินงานของภูมิภาคประสบความสําเร็จตามเป้าหมายที่ตั้งไว้ และเป็นภูมิภาคที่เติบโตรุ่งเรืองไปด้วยกัน
“ผลจากการประชุมในครั้งนี้ จะเป็นประโยชน์อย่างยิ่งต่อการยกระดับทักษะฝีมือแรงงานในประเทศไทยให้มีทักษะด้านดิจิทัล รองรับงานในรูปแบบใหม่ๆ ที่เปลี่ยนแปลงไปตามสถานการณ์ เพื่อให้แรงงานสามารถใช้ประโยชน์จากเทคโนโลยีดิจิทัลได้ ตอบโจทย์ความต้องการของตลาดแรงงานในอนาคต ทั้งยังเป็นการเพิ่มศักยภาพและขีดความสามารถในการแข่งขันของประเทศให้แรงงานมีทักษะ มีอาชีพ มีงานทํา มีรายได้ที่มั่นคงและมีคุณภาพชีวิตที่ดีต่อไป ”นายสุเทพ กล่าวท้ายสุด
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาให้บริการ 4 ศูนย์ CI เพื่อต่ออายุเล่มCI และพิสูจน์สัญชาติแรงงานเมียนมา เพื่อออกเอกสารรับรองบุคคล
วันพุธที่ 14 กันยายน 2565
ครม.เห็นชอบขยายระยะเวลาให้บริการ 4 ศูนย์ CI เพื่อต่ออายุเล่มCI และพิสูจน์สัญชาติแรงงานเมียนมา เพื่อออกเอกสารรับรองบุคคล
ครม.มีมติเห็นชอบตามที่กระทรวงแรงงานเสนอขยายระยะเวลาการออกเอกสาร CI ของทางการเมียนมา ให้บริการใน 4 จังหวัดสมุทรสาคร สมุทรปราการ ระนอง ชลบุรี ถึง 13 ก.พ. 66 หวังผู้ประกอบการมีแรงงานทํางานต่อเนื่องถึง 13 ก.พ. 68
วันที่ 13 กันยายน 2565 นายสุชาติ ชมกลิ่น รัฐมนตรีว่าการกระทรวงแรงงาน เสนอคณะรัฐมนตรีพิจารณาให้ความเห็นชอบ เรื่อง การออกเอกสารรับรองบุคคล (CI) ของทางการเมียนมา ให้แก่แรงงานเมียนมาที่ดําเนินการตามมติคณะรัฐมนตรี เมื่อวันที่ 5 กรกฎาคม 2565 เรื่อง การบริหารจัดการการทํางานของคนต่างด้าวสัญชาติกัมพูชา ลาว เมียนมา และเวียดนาม เพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา 2019 โดยคณะรัฐมนตรีมีมติเห็นชอบตามที่กระทรวงแรงงานเสนอ นายสุชาติ กล่าวว่า ทางการเมียนมาจะดําเนินการเปลี่ยนเอกสารรับรองบุคคล (CI) ให้แก่แรงงานเมียนมาที่มีเอกสารรับรองบุคคล (CI) ฉบับเดิม เป็นระยะเวลา 2 เดือนหลังจากนั้นจะเป็นการพิสูจน์สัญชาติของแรงงานเมียนมาที่ไม่มีเอกสารประจําตัว โดยให้ดําเนินการได้ไม่เกินวันที่ 13 กุมภาพันธ์ 2566 เบื้องต้นคาดว่าจะเปิดให้บริการศูนย์ CI อีกครั้ง ในพื้นที่ 4 จังหวัด ได้แก่ จังหวัดสมุทรสาคร สมุทรปราการ ระนอง และชลบุรี
“การขยายเวลาให้บริการศูนย์ CI ในครั้งนี้ จะเป็นการช่วยเหลือสนับสนุนให้นายจ้าง สถานประกอบการ ที่ยังคงมีความต้องการจ้างแรงงานต่างด้าวสามารถจ้างแรงงานต่อไปได้อย่างถูกต้อง ตอบสนองการฟื้นฟูประเทศภายหลังสถานการณ์การแพร่ระบาดของโรคโควิด – 19 คลี่คลาย ตลอดจนบริหารจัดการแรงงานต่างด้าวให้เป็นไปอย่างมีประสิทธิภาพ ภายใต้การกํากับของภาครัฐ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า มติครม.เมื่อวันที่ 13 กรกฎาคม 2564 ได้เห็นชอบให้เปิดศูนย์พิจารณาอนุญาตให้อยู่ในราชอาณาจักร อนุญาตให้ทํางาน และออกเอกสารรับรองบุคคล (Certificate of Identity: CI) ตั้งแต่วันที่ 10 มกราคม 2565 – 27 กรกฎาคม 2565 ซึ่งมีแรงงานเมียนมาใช้บริการ ณ ศูนย์ CI ทั้ง 5 ศูนย์ (จังหวัดเชียงใหม่ สมุทรสาคร สมุทรปราการ ระนอง และชลบุรี) รวมกันประมาณ 408,155 คน สําหรับการพิจารณาครั้งนี้เป็นไปตามที่ทางการเมียนมา ได้มีหนังสืออย่างเป็นทางการถึงทางการไทย ร้องขอให้กรมการจัดหางานพิจารณาเสนอคณะรัฐมนตรีเพื่อพิจารณาขยายระยะเวลาการดําเนินการศูนย์ CI ถึง 2 ครั้ง เนื่องจากทางการเมียนมาคาดการณ์ว่ายังคงเหลือแรงงานที่จะต้องเปลี่ยนเอกสารรับรองบุคคล (CI) จํานวนประมาณ 250,000 – 300,000 คน
“กรมการจัดหางาน ภายใต้การนําของนายสุชาติ ชมกลิ่น รัฐมนตรีว่าการกระทรวงแรงงานให้ความสําคัญกับการจัดทําเอกสารประจําตัวฉบับใหม่(ci)ของแรงงานเมียนมาซึ่งเป็นกลุ่มชาติพันธุ์ที่มีจํานวนมากที่สุดและนายจ้างในประเทศไทยมีความต้องการมากที่สุดในกลุ่มแรงงาน 4 สัญชาติ (กัมพูชา ลาว เมียนมา และเวียดนาม) โดยถือเป็นวาระเร่งด่วนที่จําเป็นต้องวางแนวทาง ให้แรงงานเมียนมามีเอกสารรับรองบุคคล (CI) ฉบับใหม่ เพื่อขอตรวจลงตราอยู่ต่อในราชอาณาจักรกับสํานักงานตรวจคนเข้าเมืองภายในกําหนดเวลาและสามารถทํางานในประเทศไทยต่อไปได้ถึง 13 ก.พ. 68 ซึ่งก่อนที่จะเสนอครม.ในวันนี้ ได้ผ่านความเห็นชอบจากที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 3/2565 เมื่อวันที่ 2 กันยายน 2565 แล้ว” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ชื่นชมวอลเลย์บอลหญิงไทย แสดงผลงานได้ยอดเยี่ยมในการแข่งเกมสุดท้ายรอบ 16 ทีม ศึกวอลเลย์บอลหญิงชิงแชมป์โลก 2022
วันอาทิตย์ที่ 9 ตุลาคม 2565
​โฆษกรัฐบาลเผยนายกฯ ชื่นชมวอลเลย์บอลหญิงไทย แสดงผลงานได้ยอดเยี่ยมในการแข่งเกมสุดท้ายรอบ 16 ทีม ศึกวอลเลย์บอลหญิงชิงแชมป์โลก 2022
​โฆษกรัฐบาลเผยนายกฯ ชื่นชมวอลเลย์บอลหญิงไทย แสดงผลงานได้ยอดเยี่ยมในการแข่งเกมสุดท้ายรอบ 16 ทีม ศึกวอลเลย์บอลหญิงชิงแชมป์โลก 2022
วันนี้ (9 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมวอลเลย์บอลหญิงทีมชาติไทยที่แสดงผลงานได้อย่างยอดเยี่ยมในรอบ 16 ทีมสุดท้ายในศึกวอลเลย์บอลหญิงชิงแชมป์โลก 2022 และเอาชนะทีมชั้นนําระดับโลกได้อย่างสุดประทับใจ
โฆษกรัฐบาลกล่าวว่า แม้คะแนนสะสมจะไม่เพียงพอให้ทีมสาวไทยผ่านเข้าไปรอบ 8 ทีมสุดท้ายได้ แต่ทีมสาวไทยก็เล่นได้อย่างเต็มที่ และสามารถเอาชนะทีมชั้นนําระดับโลกในรอบที่ผ่านมาได้ ทั้งทีมจากตุรกี โดมินิกัน เกาหลีใต้ โครเอเชีย และโดมินิกัน ซึ่งในการแข่งขันเกมนัดสุดท้ายของศึกชิงแชมป์โลก 2022 ที่พบกับสหรัฐฯ ในวันนี้ ทีมสาวไทยซึ่งอยู่อันดับ 14 ของโลก สามารถแข่งขันกับทีมแชมป์โอลิมปิค และอันดับ 3 ของโลก แม้จะแพ้ไป 3 ต่อ 2 เซต
“ทีมวอลเลย์บอลสาวไทยได้พิสูจน์ให้เห็นถึงศักยภาพการเล่นในระดับโลกที่ยอดเยี่ยม โดยสามารถสู้กับทีมวอลเลย์บอลในระดับโลกทุกทีมได้อย่างน่าภูมิใจ สร้างความประทับใจให้พี่น้องชาวไทยที่ได้ร่วมส่งแรงเชียร์มาตลอดการแข่งขัน รัฐบาลและคนไทยขอชื่นชม พร้อมให้กําลังใจทีมวอลเลย์บอลสาวไทยต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม.เห็นชอบกำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่ตำบลปากคลอง ตำบลชุมโค ตำบลบางสน และตำบลสะพลี อำเภอปะทิว จังหวัดชุมพร หลังมีแนวโน้มเสื่อมโทรมเพิ่มมากขึ้น
วันอังคารที่ 25 ตุลาคม 2565
ครม.เห็นชอบกําหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่ตําบลปากคลอง ตําบลชุมโค ตําบลบางสน และตําบลสะพลี อําเภอปะทิว จังหวัดชุมพร หลังมีแนวโน้มเสื่อมโทรมเพิ่มมากขึ้น
ครม.เห็นชอบกําหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่ตําบลปากคลอง ตําบลชุมโค ตําบลบางสน และตําบลสะพลี อําเภอปะทิว จังหวัดชุมพร หลังมีแนวโน้มเสื่อมโทรมเพิ่มมากขึ้น
วันที่ 25 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.) เห็นชอบร่างประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่ตําบลปากคลอง ตําบลชุมโค ตําบลบางสน และตําบลสะพลี อําเภอปะทิว จังหวัดชุมพร พ.ศ. .... ตามที่สํานักงานคณะกรรมการกฤษฎีกาตรวจพิจารณาแล้ว เพื่อรักษาคุณภาพของทรัพยากรธรรมชาติและสิ่งแวดล้อมในพื้นที่ชายฝั่งทะเลที่มีเอกลักษณ์ด้านกายภาพเป็นการเฉพาะ ซึ่งเป็นแหล่งอาศัย แหล่งอาหารของสัตว์หายาก รวมทั้งเป็นแหล่งท่องเที่ยวที่สําคัญ โดยในปัจจุบันมีแนวโน้มเสื่อมโทรมเพิ่มมากขึ้น จําเป็นต้องกําหนดมาตรการคุ้มครองเพื่อป้องกันการเสื่อมโทรมในพื้นที่ดังกล่าว
สําหรับมาตรการคุ้มครองที่สําคัญ เช่น บริเวณที่ 1 พื้นที่ชายหาดที่อยู่ในท้องที่ดังกล่าวและทะเลที่อยู่ถัดออกไปจากชายหาด ซึ่งวัดจากแนวชายฝั่งออกไปในทะเลจนสุดเขตระยะ 5,400 เมตร จะห้ามทําการประมงโดยใช้เครื่องมือต่างๆ รวมทั้งห้ามก่อสร้างอาคารทุกชนิด บริเวณที่ 2 พื้นที่แนวสันทราย จะห้ามขุด ถม หรือเปลี่ยนแปลงสภาพธรรมชาติของพื้นที่บริเวณแนวสันทราย บริเวณที่ 3 พื้นที่ภายในเขตท้องที่ดังกล่าว รวมทั้งพื้นที่เกาะต่างๆ ที่อยู่แนวเขตพื้นที่ควบคุมการใช้เครื่องมือทําการประมง จะห้ามก่อสร้างอาคารทุกชนิดในพื้นที่ที่วัดจากแนวชายฝั่งทะเลเข้าไปในแผ่นดินเป็นระยะ 20 เมตร เป็นต้น
นอกจากนี้ครม.ยังเห็นควรให้กระทรวงทรัพยากรธรรมชาติและสิ่งแวดล้อมดําเนินการปรับปรุงมาตรการคุ้มครองสิ่งแวดล้อมตามร่างประกาศในเรื่องนี้ เพื่อไม่ให้มีความทับซ้อนหรือขัดแย้งกับร่างประกาศกําหนดเขตพื้นที่ตําบลชุมโค อําเภอปะทิว จังหวัดชุมพร เป็นพื้นที่ใช้มาตรการในการป้องกันการกัดเซาะชายฝั่ง พ.ศ. .... ซึ่งเป็นกฎหมายเฉพาะ และอยู่ระหว่างเสนอครม.ก่อนที่ร่างกฎกระทรวงดังกล่าวจะมีผลใช้บังคับต่อไป